‹‹ቦታን ሲያከብሩት ያከብራል፣ ታሪክን ሲያከብሩት ያከብራል ታሪክን ከጨመሩበት እርግማን ነው፡፡ ከቀነሱበት ደግሞ ጥፋት ›› ብፁዕ አቡነ ሚካኤል
ባሕር ዳር፡ ነሐሴ 13/2012 ዓ.ም (አብመድ)በዓለ ደብረታቦር በደብረታቦር ከተማ በደማቅ ሀይማኖታዊና ባሕላዊ ስነስርዓት ተከብሯል፡፡ በደብረታቦር ኢየሱስ ቤተክርስቲያን በተከበረው የበዓለ ደብረታቦር ስነስርዓት ላይ የተገኙት የደቡብ ጎንደር ሀገረ ስብከት ሊቀ ጳጳስ ብፁዕ አቡነ ሚካኤል በዓለ ደብረታቦር ኢየሱስ ወልደ ማርያምና ወልደ አብ መሆኑን የገለጠበት ታላቅ በዓል ነው ብለዋል፡፡ ብፁነታቸው  የኢትዮጵያዊው ደብረታቦር ተራራ ኢየሱስ ከተገለጠበት ጋር ተመሳሳይነት እንዳለውም አንስተዋል፡፡ የእኛ ታሪክ እስረኤል ሀገር በሚገኜው የታቦር ተራራ ላይ ነው ያሉት ብፁዕነታቸው በዚያ ተራራ ላይ ታላቅ የኤሊያስ ቤተክርስቲያን አለ በውስጥ ተስሎ የሚገኝ ‹‹ኢትዮጵያ እጀቿን ወደ እግዚአብሔር ትዘረጋለች›› የሚል ጽሁፍ ጋር ጠይም ሴት ተስላ እንደምትገኝም አስታውሰዋል ፡፡